इस कड़ी में उन्हें कारण बताओ (शोकॉज) नोटिस भी जारी किया जाएगा। दो दिन पहले पटना प्रक्षेत्र के आईजी नैयर हसनैन खान द्वारा पुलिस मुख्यालय को सौंपी गई जांच रिपोर्ट में भी डीएसपी के कार्यों पर अंगुली उठाई गई थी। इन गड़बड़ियों को देखते हुए ही पुलिस मुख्यालय ने डीएसपी को हटाने का आदेश जारी किया है। बीते 2 नवंबर को पुलिस लाइन में हुए सिपाही विद्रोह के पीछे आरोपों के केंद्र में डीएसपी मसलेउद्दीन ही थे। बहरहाल पुलिस लाइन कांड में किसी बड़े अफसर के खिलाफ यह पहली कार्रवाई है। इससे पूर्व उपद्रव को लेकर जोनल आईजी के आदेश पर 167 ट्रेनी सिपाहियों समेत कुल 175 पुलिसकर्मियों को बर्खास्त किया गया था। साथ ही पुलिस मुख्यालय ने लाइन में वर्षों से जमे 92 जवान व अफसरों को स्थानांतरित कर दिया था।